20 mart kuni Madonna o‘zining Sidney bo‘ylab Rebel Heart turini yakunladi. Billboard jurnalining baho berishiga ko‘ra, bu gastrollar 169,8 million daromad keltirgan. 2009 yili Madonna eng daromadli artistlar ro‘yxatining birinchi qatorini egallagan va keyinchalik o‘rnini Bryus Springstinga bo‘shatib bergandi. Nashriyot 1990 yildan buyon tegishli hisob-kitob olib boradi. Unga ko‘ra, Madonnaning konsertlardan umumiy daromadi 1,31 milliardga yetgan. Eng daromadli artistlar umumiy ro‘yxatini The Rolling Stones guruhi (1,84 milliard dollar) boshqaradi. Ikkinchi o‘rinda U2 guruhi (1,67 milliard dollar) bo‘lsa, Madonna 3-o‘rinni egallagan.